ཕྱོགས་མཚུངས་ཡུ་རོབ་སྤྱི་མཐུན་ཚོགས་པར་མཚོན་ནའང་སྤྱིའི་བདེ་དོན་ཆེད་རྒྱལ་ཁབ་སྒེར་བློས་གཏོང་བྱས་ཡོད།སྤྱིར་རྒྱ་གར་ནང་གནའ་སྔ་མོ་ནས་ཆོས་ལུགས་འདྲ་མིན་ཡོད་པར་བརྟེན་མིའི་བསམ་བློའི་ནང་ཕ་མེས་ཀྱི་ཆོས་ལུགས་མིན་པའི་ཆོས་ལུགས་གཞན་གྱི་རྗེས་འབྲང་པ་ཚོར་ཡང་རང་བཞིན་གྱིས་ངོས་འཛིན་དང་བརྩི་བཀུར་ཞུ་རྒྱུའི་ལམ་སྲོལ་ཞིག་ཡོད།རྒྱ་གར་ཙམ་མ་ཟད་མ་ལེ་ཤི་ཡདང་ཨིན་ཌོ་ནེ་ཤི་ཡ་སོགས་ཀྱི་ཁ་ཆེ་བ་ཚོས་རྒྱ་རིགས་ནང་པ་སོགས་ལའང་བསམ་བློ་གུ་ཡངས་འཛིན་བཞིན་ཡོད་པ་གོ་བྱུང་།འོན་ཀྱང་ཆོས་ལུགས་གཅིག་ཁོ་ན་མ་གཏོགས་དར་སྲོལ་མེད་པའི་རྒྱལ་ཁབ་དཔེར་ན་དཀྱིལ་ཤར་ཡུལ་གྲུ་ལྟ་བུའི་ནང་ཆོས་གཅིག་དང་བདེན་པ་གཅིག་མ་གཏོགས་ཆོས་ལུགས་འདྲ་མིན་དང་དཀོན་མཆོག་འདྲ་མིན་འདོད་རྒྱུར་ཏོག་ཙམ་ཁག་པོ་ཡོད།